Det var i håbet om OL-deltagelse i London næste år, at Nanna Nielsen var rykket op som seniorskytte ved EM i Beograd. Men med en noget svingende præstation sluttede Nanna som nr. 33 med en score på 66 af 75 mulige. Det skriver Jetsmark i en pressemeddelelse. Dermed var der et godt stykke op til de seks skytter, som gik videre til finalen og kampen om medaljer og OL-deltagelse - her skulle der nemlig 71 træffere til. Scoren på 66 ville til gengæld have været nok til en plads blandt de seks finaledeltagere i damejuniorrækken. Næste opgave for Nanna bliver VM i begyndelsen af september. Torsdag og fredag i denne uge skydes EM for herre og herrejunior.

Referat:
Den 19-årige skeetskytte Nanna Nielsen fra Jetsmark prøvede kræfter seniorerne og endte som nummer 33 ved EM.